Ύπνος (Μουσείο του Πράδο)

Ο Ύπνος είναι μαρμάρινο γλυπτό που φιλοξενείται στο Μουσείο του Πράδο. Είναι ρωμαϊκό αντίγραφο αρχαίου ελληνικού προτύπου.

Περιγραφή 
Το μαρμάρινο άγαλμα βρέθηκε σπασμένο και συγκολλήθηκε. Λείπουν ο αριστερός βραχίονας και το δεξί χέρι από τον αγκώνα. Φέρει λίγες φθορές στο αριστερό μηρό. Εικονίζει τον θεό Ύπνο που σπεύδει με γοργό βήμα αιωρούμενος, ενώ έχει το βλέμμα στραμμένο προς τους κατοίκους της γης. Κρατούσε στο δεξί ένα κέρας, από το οποίο εκρέει το δώρο της ευεργετικής νυκτερινής ανάπαυσης. Στο αριστερό κρατούσε μια παπαρούνα. Στους κροτάφους του έχει φτερά.

Δείτε επίσης 
 Ύπνος (Βρετανικό Μουσείο)

Πηγές

Εξωτερικοί σύνδεσμοι 

 Παρουσίαση του αγάλματος του Ύπνου από το Πανεπιστήμιο της Κολωνίας

Μυθολογικά αγάλματα
Εκθέματα του Μουσείου του Πράδο (Μαδρίτη)